Erik Kraemer vuonna 2022
**Erik Kraemer** on suomalainen laulaja, muusikko ja näyttelijä. Hän on laulanut useissa yhtyeissä ja näytellyt musikaaleissa. Kraemer tunnetaan sekä rokkilaulajana että musikaalirooleistaan. Rock-kokoonpanoja ja -projekteja ovat olleet esimerkiksi progemetallibändi Simulacrum, Infinite Visions yhdessä Timo Tolkin kanssa, Circus of Rock -projekti sekä oma sooloprojekti KRAEMER, joka on lähinnä melodista hard rockia ja jonka on julkaissut Frontiers Music.

Ura
---

Kraemer on valmistunut laulajaksi Turun konservatoriolta. Kraemer on laulanut progemetallibändi Simulacrumissa vuodesta 2016. Kraemer valittiin laulajaksi Timo Tolkin luotsaamaan Infinite Visions -bändiin vuonna 2020 monien eri kansainvälisten laulaja ehdokkaiden joukosta. Bändi kuitenkin lopetti toimintansa joukkorahoituksen epäonnistuttua. Kraemer on mukana Raskasta joulua -yhtyeen rumpali Mirka Rantasen soololevyllä Circus of Rock, jossa on mukana joukko metallimuusikoita ja joka julkaistiin 2021. Kraemerin oma sooloprojekti KRAEMER julkaistiin 2022 ja julkaisijana toimi Frontiers Music.

Kraemer on näytellyt 2010 Pöytyällä musikaalissa Tähdet, tähdet pääroolin Rauli Badding Somerjokena. Seuraavana kesänä Kraemer oli Somerjoki Raumalla Unajan kesäteatterissa. Rooli on tullut tutuksi tämänkin jälkeen. Vuonna 2017 Kraemer esitti Raumalla Teatteri Faken musikaalissa Badding! Kulttuurikuppila Brummissa 2017 pääroolin sekä samaisen roolin 2018 Sieravuoren kesäteatterissa.

Vuosina 2018–2019 Kraemer esitti toisen pääroolin Suomen musiikkiteatterin Raparperitaivas-musikaalissa. Vuosina 2020–2021 Kraemer esitti pääroolin Rauli Badding Somerjoesta kertovassa musikaalissa Paratiisi kesäteattereissa mm. Ruissalon kesäteatterissa ja Merisärkän kesäteatterissa. Vuosina 2020–2022 Kraemer esitti myös Mikko Alataloa Suomen musiikkiteatterin musikaalissa Viidestoista yö.

Kraemer esittää Jussi Hakulista tammikuussa 2023 ensi-iltansa saaneessa Yö-yhtyeestä kertovasta musikaalissa Joutsenlaulu ja pääroolin Kirka Babitzinina Kirka, Hetki lyö -musikaalissa vuonna 2023 Merisärkän kesäteatterissa, Ruissalon kesäteatterissa ja Kangasalan kesäteatterissa.

Kraemer esittää pääroolin Pertti Neumannina helmikuussa 2024 ensi-ilta saanneessa Dingo-Yhtyeestä kertovasta musikaalista Autiotalo jonka tuottaa Suomen musiikkiteatteri. Kraemer on mukana Linnateatterissa helmikuussa 2024 esitettävässä Joki-musikaalissa. 

### Albumit

* *Adamantra - Act II Silent Narratives* (choirs, 2014, Power prog)
* *Bouleward Cowboys - Hard Rock Music* (2016)
* *Simulacrum Genesis* (2021, Frontiers Records)
* *Circus Of Rock - Come one, come all* (2021, Frontiers Records)
* *Limuria - Lunar Sanctum* (2022)
* *KRAEMER - ALL THE WAY* (2022, Frontiers Records)

### Singlet

* "Tonight" (Frontiers Music 2022)
* "All the way" (Frontiers Music 2022)

Lähteet
-------

1. ↑  Anteroinen Ari: Erik Kraemer viihtyy niin musikaaleissa kuin rokkilavoillakin – seuraavaksi hän esittää Jussi Hakulista Joutsenlaulu-musikaalissa *Satakunnan Viikko-lehti*.  19.1.2023. Satakunnan viikko-lehti.
2. ↑  Järvinen Samuel: Laulaja Erik Kraemer osaksi Timo Tolkin luotsaamaa Infinite Visionsia *Kaaoszine*.  20.10.2022. Kaaoszine.
3. ↑  Arppe Joonas: Timo Tolkin Infinite Visions lopettaa – joukkorahoitus epäonnistui *Kaaoszine*.  7.1.2021. Kaaoszine.
4. ↑  Ollikainen Janne: Suomalaisrumpali Mirka Rantasen Circus Of Rock -sooloprojektilla mukana liuta kovia muusikoita: Albumi julkaistaan 2021 *Kaaoszine*.  28.7.2022. Kaaoszine.
5. ↑  Siltanen Vesa: Progemetalliyhtye Simulacrumin Erik Kraemer julkaisee soololevyn – ensimmäinen näyte kuunneltavissa *Inferno*. 2.12.2021.
6. ↑  Anterioinen Ari: Erik Kraemer viihtyy niin musikaaleissa kuin rokkilavoillakin – seuraavaksi hän esittää Jussi Hakulista Joutsenlaulu-musikaalissa *Satakunnan viikko-lehti*.  19.1.2023. Satakunnnan viikko-lehti.
7. ↑  Anteroinen Ari: Erik Kraemer viihtyy niin musikaaleissa kuin rokkilavoillakin – seuraavaksi hän esittää Jussi Hakulista Joutsenlaulu-musikaalissa *Satakunnan viikko-lehti*.  19.1.2023. Satakunnan viikko-lehti.
8. ↑  Badding-musikaali siirtyy kesäksi Euran Sieravuoreen *Länsi- Suomi*.  24.1.2023. Länsi-Suomi.
9. ↑  Horttanainen Tuija: Lappeenranta-salin valtaava Raparperitaivas-musikaali kurkistaa Leevi and the Leavingsin tarinaan *Lappeenrannan uutiset*.  16.2.2019. Lappeenrannan sanomat.
10. ↑  Taurinka Raisa: "Ihan kuin Rauli" – Erik Kraemer on astunut Baddingin saappaisiin kymmenen vuoden ajan *Aamuset*.  25.6.2020. Aamuset.
11. ↑  Suomen musiikkiteatteri: Viidestoista Yö -musikaali *Suomen musiikkiteatteri*.
12. ↑  Mattila Mikael: Yö-musikaalin piti valmistua jo kauan sitten, mutta traagiset kuolemat pysäyttivät projektin – tältä nuoret Olli Lindholm ja Jussi Hakulinen näyttävät *Ilta-sanomat*.  27.1.2022. Ilta-sanomat.
13. ↑  Kirka, Hetki lyö esitykset *Musiikkiteatteri*. Suomen Musiikkiteatteri.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |